Broj: 01-0810-037/24-2181

Podgorica, 13.09. 2024. godine

Na osnovu člana 11 stav 1 Zakona o slobodnom pristupu informacijama (“Sl. list CG” br. 44/12 i 30/17), Ministarstvo sporta i mladih donijelo je

**VODIČ**

**ZA PRISTUP INFORMACIJAMA**

**MINISTARSTVA SPORTA I MLADIH**

**I OSNOVNI PODACI O MINISTARSTVU SPORTA I MLADIH**

Sjedište Ministarstva sporta i mladih je u Podgorici, adresa Svetlane Kane Radević br. 3, tel: (+382)20-684-900, e-mail adresa: [ms@ms.gov.me](mailto:ms@ms.gov.me), web sajt: Ministarstvo sporta i mladih (www.gov.me/ms).

E-mail adresa za podnošenje zahtjeva za slobodan pristup informacijama: [ms@ms.gov.me](mailto:ms@ms.gov.me)

**II VRSTE INFORMACIJA U POSJEDU MINISTARSTVA SPORTA I MLADIH**

1. **Javni registri i javne evidencije**

* Djelovodnik;
* upisnik prvostepenog upravnog postupka;
* evidencija zaposlenih u Upravi;
* evidencija registarskog i arhivskog materijala predatog Državnom arhivu;
* evidencija sportista sa vrhunskim reprezentativnim rezultatom;
* evidencija perspektivnih sportista;
* evidencija sportskih organizacija;
* evidencija doživotnih mjesečnih naknada, stipendija, premija, sportskih invalidnina, nagrada za sportistu godine i zaslužnog sportskog radnika;
* evidencija međunarodnih sportskih takmičenja, iz člana 94 Zakona o sportu, održanih u Crnoj Gori;
* evidencija sportskih objekata.

1. **Normativa i druga akta**

* zakon/ i
* podzakonska akta (uredbe, odluke, pravilnici, uputstva);
* pravilnici o unutrašnjoj organizaciji i sistematizaciji Ministarstva sporta i mladih;
* statuti i druga opšta akta sportskih organizacija na koje Ministarstvo sporta i mladih daje saglasnost.

1. **Analize, informacije, izvještaji, elaborati i drugi opšti akti**

* planovi i programi rada i izvještaji o radu Ministarstva sporta I mladih;
* informacije, propis ili drugi akti o međunarodnoj saradnji u oblasti sporta;
* programi rada i izvještaji o radu nacionalnih saveza i sportskih klubova;
* materijali usvojeni na sjednici Vlade CG čiji je obrađivač ili predlagač Ministarstvo;
* zaključci Vlade Crne Gore koji se odnose na Ministarstvo sporta i mladih;

1. **Programi i projekti iz oblasti iz nadležnosti Ministarstva sporta I mladih za sufinansiranje/ finansiranje**

* konkursi za sufinansiranje programa i projekata;
* prijave na konkurse sa aplikacionom dokumentacijom;
* pojedinačni zahtjevi za sufinansiranje programa i projekata;
* rješenja o obrazovanju stručnih komisija;
* zapisnici o radu stručnih komisija;
* rješenja o sufinansiranju odabranih programa i projekata;
* ugovori o sufinansiranju odabranih programa i projekata;
* izvještaji korisnika sredstava o realizaciji projekata sufinansiranih od strane Ministarstva sporta i mladih;

1. **Pojedinačni akt**

* rješenja o žalbama na prvostepena rješenja Ministarstva;
* uvjerenja, mišljenja i saglasnosti;
* rješenje o utvrđivanju statusa sportiste sa vrhunskim reprezentativnim rezultatom;
* rješenje o utvrđivanju prava na doživotnu mjesečnu naknadu;
* rješenje o utvrđivanju statusa perspektivni sportista;
* rješenje o utvrđivanju prava na stipendiju i visini stipendije;
* rješenje o dodjeli premije;
* rješenje kojim se sportisti utvrđuje pravo na sportsku invalidninu;
* rješenje o prestanku prava na doživotnu mjesečnu naknadu, odnosno stipendiju;
* rješenje o osnivanju sportske organizacije;
* rješenje o upisu sportske organizacije u Registar;
* rješenje o izmjeni izvršenog upisa u Registar;
* rješenja o brisanju iz Registra;

1. **Finansije**

* budžet Ministarstva sporta i mladih;
* plan raspodjele budžeta na neposredne korisnike;
* završni račun budžeta Ministarstva sporta i mladih;
* dokumenta o javnim nabavkama Ministarstva sporta i mladih;
* dokumenta o osnovnim sredstvima i opremi Ministarstva sporta i mladih;
* finansijske evidencije i pojedinačna finansijska dokumenta;

1. **Podaci o zaposlenima**

* personalna dokumentacija zaposlenih;

**III PODACI O ZAPOSLENIMA**

* Pristup informacijama u vezi sa državnim službenicima i namještenicima Ministarstva sporta i mladih (iz personalnih dosijea i dr.) biće dozvoljen u skladu sa posebnim
* propisima kojima je regulisana zaštita podataka o ličnosti i zakonom o slobodnom pristupu informacijama.

**IV PROCEDURA OSTVARIVANJA PRISTUPA INFORMACIJAMA**

1. **Pokretanje postupka**

Postupak se pokreće pisanim ili usmenim zahtjevom lica, na koji se ne plaća administrativna taksa.

Zahtjev treba da sadrži:

* naziv informacije ili podatke na osnovu kojih se može identifikovati;
* način na koji se želi ostvariti pristup informaciji;
* podatke o podnosiocu zahtjeva (ime, prezime i adresa fizičkog lica, ili naziv i adresa pravnog lica), odnosno njegovog zastupnika, predstavnika ili punomoćnika.

Podnosilac zahtjeva može da u zahtjevu navede i druge podatke za koje smatra da su od značaja za ostvarivanje pristupa traženoj informaciji.

Zahtjev se može podnijeti na propisanom obrascu, u slobodnoj formi ili saopštenjem neposredno na zapisnik službenom licu.

Obrazac zahtjeva se može dobiti u Ministarstvu sporta i mladih (kancelarija br.1), a isti se nalazi na web stranici Ministarstva sporta i mladih.

1. **Način podnošenja zahtjeva:**

Zahtjev se može podnijeti:

* neposredno u arhivi (kancelarija br.1)
* putem pošte, na adresu Ministarstva sporta i mladih, 81000 Podgorica, Svetlane Kane Radević br. 3
* na e-mail adresu: [ms@ms.gov.me](mailto:ms@ms.gov.me)
* saopštenjem neposredno na zapisnik službenom licu.

1. **Način ostvarivanja prava na pristup informaciji**

Pristup informaciji može se ostvariti:

* neposrednim uvidom u original ili kopiju informacije u prostorijama Ministarstva sporta i mladih,
* prepisivanjem ili skeniranjem informacije od strane podnosioca zahtjeva u prostorijama Ministarstva sporta i mladih,
* dostavljanjem kopije informacije podnosiocu zahtjeva od strane Ministarstva sporta i mladih (prepisivanje ili fotokopiranje informacije od strane Ministarstva), neposredno, putem pošte ili elektronskim putem, uz prethodno prezentiranje dokaza o uplaćenim sredstvima za naknadu stvarnih troškova prepisivanja- fotokopiranja, dostavljanja i sl.

1. **Rješavanje po zahtjevu i pravna zaštita**

Po zahtjevu za pristup informaciji, rješava se u roku od 15 (petnaest) dana od dana podnošenja urednog zahtjeva, osim u slučaju zaštite života ili slobode lica, kada se po zahtjevu rješava u roku od 48 sati.

Rok iz stava 1 može se produžiti za osam dana ako:

* + se traži pristup izuzetno obimnoj informaciji;
  + se traži pristup informaciji koja sadrži podatak koji je označen stepenom tajnosti;
  + pronalaženje tražene informacije zahtijeva pretraživanje većeg broja informacija, zbog čega se značajno otežava redovni rad Ministarstva sporta i mladih.

U slučaju iz stava 2 Ministarstvo sporta i mladih je dužno da u roku od pet dana od dana podnošenja zahtjeva, u pisanoj formi, obavijesti podnosioca zahtjeva o produženju roka za rješavanje po zahtjevu.

Pristup informacijama se ostvaruje u roku od 3(tri) dana od dana dostavljanja rješenja kojim je pristup dozvoljen, odnosno u roku od 5 (pet) dana od kada je podnosilac zahtjeva dostavio dokaz o uplati troškova postupka, ako su oni rješenjem određeni.

Protiv akta Ministarstva sporta i mladih o zahtjevu za slobodan pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu ličnih podataka i slobodan pristup informacijama, preko ovog Ministarstva.

Izuzetno, protiv Rješenja kojim je odbijen zahtjev za pristup informaciji koja sadrži podatke koji su označeni stepenom tajnosti ne može se izjaviti žalba, već se može tužbom pokrenuti upravni spor.

1. **Troškovi postupka**

Troškove postupka snosi lice koje traži pristup informaciji, osim invalidnih lica i lica u stanju socijalne potrebe koja ne plaćaju troškove postupka.

Troškovi postupka odnose se na stvarne troškove prepisivanja, fotokopiranja, i dostavljanja tražene informacije.

Troškovi postupka plaćaju se prije izvršenja rješenja, uplatom odgovarajućeg iznosa u korist Budžeta Crne Gore, na žiro račun br. 832-3161016-63, što se dokazuje prilaganjem uplatnice u spise predmeta.

Ako podnosilac zahtjeva ne dostavi dokaz da je uplatio troškove postupka u utvrđenom iznosu, Ministarstvo sporta i mladih mu neće omogućiti pristup traženoj informaciji.

**V OVLAŠĆENA ODGOVORNA LICA**

Lica zadužena za rješavanje po zahtjevima za pristup informacijama:

1. Veljko Nedić, Načelnik u Službi za finansije, kadrovske i opšte poslove,
2. Perica Đukanović, Samostalni savjetnik I u Direktoratu za sport, lice koje će ga zamjenjivati u slučaju odsustva.

**VI OBJAVLJIVANJE VODIČA**

Ovaj vodič će biti objavljen na oglasnoj tabli i web site stranici Ministarstva sporta i mladih.

**M I N I S T A R**

Dragoslav Šćekić